fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
Kirjaston käyttösäännöt — Jyväskylän yliopiston kirjasto
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Jyväskylän yliopiston kirjasto > Työskentelytilat > Kirjaston käyttösäännöt
Kirjaston käyttösäännöt https://kirjasto.jyu.fi/fi/tyoskentelytilat/kirjaston-saannot/kirjaston-saannot https://kirjasto.jyu.fi/@@site-logo/logo.png
Kirjaston johtokunnan 30.1.2014 vahvistamat Jyväskylän yliopiston kirjaston käyttösäännöt; korvaa 6.3.2008 vahvistetun järjestyssäännön.
Jyväskylän yliopiston kirjasto on kaikille avoin tieteellinen kirjasto.
Kirjaston toimipaikkoja ovat 30.8.2021 alkaen Jyväskylän yliopiston kirjasto Lähde (B) sekä yliopiston päärakennuksessa (C) omatoimikirjastona palveleva Aallon lukusali. Kaikkia toimipaikkoja ja verkkopalveluja koskevat käyttösäännöt ovat nähtävissä kirjaston palvelupisteissä ja verkkosivuilla.
Kirjaston aineistot, palvelut, tilat ja laitteet ovat kaikkien käytettävissä. Tietyistä käyttö- ja palvelurajoituksista on tietoa kirjaston verkkosivuilla.
Kirjaston aineistoja, palveluja, tiloja ja laitteita käyttävä henkilö sitoutuu noudattamaan näitä käyttösääntöjä sekä muita kirjaston henkilökunnan antamia ohjeita. Jos käyttäjä ei noudata käyttösääntöjä ja ohjeita, hän menettää lainaus- tai muun käyttöoikeuden määräajaksi tai kokonaan. Käyttöoikeuden menettämisestä päättää kirjaston johtaja.
Aukioloajoista ja niiden muutoksista tiedotetaan kirjaston palvelupisteissä ja verkkosivuilla. Aukioloajoista päättää kirjaston johtokunta, lyhyistä aukioloaikojen muutoksista ja tilojen tilapäisestä sulkemisesta kirjaston johtaja.
Kirjaston ulkopuolelle, kirjaston tutkijanhuoneisiin ja pääkirjastossa oleviin säilytyspaikkoihin vietävä aineisto on aina lainattava.
Lainaamiseen, uusimiseen ja varaamiseen tarvitaan kirjastokortti. Kirjastokortti on henkilökohtainen ja kortin haltija on vastuussa kaikesta sillä lainatusta aineistosta. Kirjastokortin haltija sitoutuu kortin ottaessaan noudattamaan kirjaston lainausohjeita ja käyttösääntöjä.
Kirjastolla on oikeus tallentaa asiakkaan henkilötunnus asiakastietojärjestelmään, jonka tietosuojaseloste on nähtävissä yliopiston verkkosivuilla.
Kirjasto perii maksun myöhästyneestä, vahingoittuneesta tai kadonneesta aineistosta. Asiakas joutuu lainakieltoon, jos hänellä on maksamattomia maksuja, joiden määrä ylittää palveluhinnastossa ilmoitetun rajan. Korvausten jatkoperinnästä vastaa yliopisto ja perintätoimisto.
Säädöksiin perustuva arkistointivelvollisuus säätelee vapaakappalekokoelman käyttöä. Aineistoa käytetään pääasiallisesti vain kirjaston tiloissa. Laitoslainaoikeuden haltijat voivat säilyttää aineistoa myös työhuoneissaan yliopiston tiloissa.
Kirjasto voi myöntää laitoslainaoikeuden yliopiston henkilökunnalle, opettajille ja tutkijoille omaa opetus- ja tutkimustyötä varten. Lainat ovat henkilökohtaisia eikä aineistoa saa viedä pois yliopiston tiloista.
Kirjaston ulkopuolelle ei anneta vapaakappalekokoelmaan kuuluvaa vanhaa, huonokuntoista tai vahingoittumisvaarassa olevaa, harvinaista tai erikoisaineistoa.
Laitoslainaoikeuden saanut käyttäjä sitoutuu noudattamaan vapaakappalekokoelman laitoslainaoikeusohjeita.
Elektroniset aineistot ovat lisenssisopimusten ja tekijänoikeuslainsäädännön mukaisesti käytettävissä kirjaston tiloissa olevilla työasemilla. Yliopiston henkilökunnalla ja opiskelijoilla on lisäksi aineistojen etäkäyttöoikeus. Aineistojen käyttäjä sitoutuu noudattamaan elektronisten aineistojen käyttöoikeusohjeita.
7. Tiedonhankinnan opetus ja ohjaus
Yleiset verkko-oppimateriaalit ovat kaikille avoimia ja maksuttomia. Pääosa muusta tiedonhankinnan opetuksesta ja ohjauksesta on yliopiston opiskelijoille ja henkilökunnalle maksutonta, muilta opetuksesta peritään palveluhinnaston mukainen maksu.
Kirjasto välittää koti- tai lukusalilainoina tai kopioina aineistoa, jota ei löydy Jyväskylän yliopiston kirjastosta. Kirjasto lähettää omista kokoelmistaan muille kirjastoille kaukolainoja ja kopioita. Kaukopalvelussa noudatetaan kaukopalvelukirjastojen sopimia yleisohjeita sekä lähettäjäkirjaston antamia ohjeita.
Kaukopalvelusta peritään palveluhinnaston mukainen maksu. Jos henkilö on lainakiellossa, hän ei voi tilata kaukolainoja.
9. Kirjaston tilat ja laitteet
Kirjasto tarjoaa asiakkailleen opetus- ja oppimistiloja ja tutkijanhuoneita.
Kirjaston tiloissa olevat laitteet on tarkoitettu tutkimus- ja opiskelukäyttöön. Kirjasto ei vastaa laitteiston tai ohjelmistojen mahdollisesti käyttäjälle aiheuttamista haitoista. Käyttäjä on velvollinen korvaamaan laitteille aiheuttamansa vahingon.
Äänekäs puhuminen, matkapuhelinten käyttö ja ruokailu on sallittu vain niille osoitetuissa tiloissa.
Henkilökunnalla on oikeus määrätä sääntöjä rikkova tai muita häiritsevä asiakas poistumaan kirjaston tiloista.
Kopioi, tulosta ja skannaa
Kirjat, lehdet ja tietokannat
Avoin tiede ja tutkimuspalvelut
PL 35 (B, Lähde)
puh. 040 805 3803 (palveluaikoina)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi